LIETUVOS RESPUBLIKOS KULTŪROS MINISTRAS

ĮSAKYMAS

DĖL LIETUVOS RESPUBLIKOS KULTŪROS MINISTRO 2018 M. LAPKRIČIO 16 D. ĮSAKYMO NR. ĮV-812 „DĖL kino KULTŪROS sklaidos projektų valstybinio finansavimo taisyklių patvirtinimo“ PAKEITIMO

2019 m. spalio 21 d. Nr. ĮV-666

Vilnius

P a k e i č i u Kino kultūros sklaidos projektų valstybinio finansavimo taisykles, patvirtintas Lietuvos Respublikos kultūros ministro 2018 m. lapkričio 16 d. įsakymu Nr. ĮV-812 „Dėl Kino kultūros sklaidos projektų valstybinio finansavimo taisyklių patvirtinimo“:

1.	Papildau 19.3 papunkčiu:

„19.3. Teikiant leidybos projekto paraišką – planuojamo išleisti leidinio turinio aprašymas ir ištrauka (3-4 psl. apimties) teikiant paraišką dėl kino sklaidos veikų, nurodytų Taisyklių 7.2 papunktyje“.

2.	Pakeičiu 30 punktą ir jį išdėstau taip:

„30. Ekspertų komisijos siūlymai dėl projektų finansavimo teikiami LKC direktoriui. Jei projektui siūloma skirti ne visą prašomą sumą, ekspertai gali nurodyti, kokios paraiškos sąmatoje nurodytos išlaidos (prašomos finansuoti LKC lėšomis) nefinansuojamos. Finansavimas gali būti siūlomas skirti projektams, surinkusiems ne mažiau nei 50 proc. maksimaliai galimų surinkti balų.“

Kultūros ministras	Mindaugas Kvietkauskas